জেলাশাসক মৌমিতা গোদারা বসু বলছেন, ‘‘রাজ্য থেকেও ইলামবাজারের অজয় সেতুকে বিপজ্জনক বলা হয়েছে। এক সপ্তাহ ধরে কম ভারী যানবাহন একটা একটা করে ওই সেতুর উপর দিয়ে চলাচলের নির্দেশ দেওয়া হয়েছে।’’ জেলাশাসক জানান, ইতিমধ্যেই একটি টাক্সফোর্স গড়ে তোলা হয়েছে। মঙ্গলবার একটি বৈঠকও হয়েছে। জেলা পুলিশ, ভূমি ও ভূমি সংস্কার এবং জেলা পরিবহণ দফতরের শীর্ষকর্তারা ছিলেন। সিদ্ধান্ত হয়েছে সেতুর উপর ভারী যান চলাচল নিয়ন্ত্রণে মিলিত নজরদারি রাখা হবে।